title: Padomes Lēmums 2014/485/KĀDP ( 2014. gada 22. jūlijs ), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā ( EUCAP NESTOR )

text:
               23.7.2014

               LV

               Eiropas Savienības Oficiālais Vēstnesis

               L 217/39

         PADOMES LĒMUMS 2014/485/KĀDP
   (2014. gada 22. jūlijs),
   ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 16. jūlijā pieņēma Lēmumu 2012/389/KĀDP (1). Minētais lēmums zaudē spēku 2014. gada 15. jūlijā.

               (2)

               Politikas un drošības komiteja (PDK) 2014. gada 18. martā ieteica pagarināt misiju līdz 2016. gada 12. decembrim saskaņā ar stratēģisko pārskatu.

               (3)

                  EUCAP NESTOR īstenos situācijā, kas var pasliktināties un kas varētu kavēt Līguma par Eiropas Savienību (LES) 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2012/389/KĀDP groza šādi:

               1)

               lēmuma 2. pantu aizstāj ar šādu:
               “2. pants
               Pamatuzdevums

                  EUCAP NESTOR mērķis ir palīdzēt Āfrikas raga valstīm un Indijas okeāna rietumdaļas valstīm stiprināt to spējas jūras drošības jomā, lai dotu tām iespēju efektīvāk cīnīties pret pirātismu. EUCAP NESTOR koncentrēsies pirmkārt uz Somāliju un otrkārt uz Džibutiju, Seišelām un Tanzāniju.”;

               2)

               lēmuma 3. pantu aizstāj ar šādu:
               “3. pants
               Mērķi un uzdevumi
               1.   Lai izpildītu 2. pantā izklāstīto pamatuzdevumu, EUCAP NESTOR:

                           a)

                           stiprina 2. pantā minēto valstu spējas īstenot efektīvu jūrlietu pārvaldību savā piekrastē, iekšējos ūdeņos, teritoriālajās jūrās un ekskluzīvajās ekonomiskajās zonās;

                           b)

                           atbalsta šīs valstis, lai tās spētu uzņemties atbildību par cīņu pret pirātismu saskaņā ar tiesiskumu un cilvēktiesību standartiem;

                           c)

                           stiprina reģionālo sadarbību un koordināciju jūras drošības jomā;

                           d)

                           sniedz mērķtiecīgu un konkrētu ieguldījumu pašreizējos starptautiskajos centienos.

                     2.   Lai sasniegtu mērķus, EUCAP NESTOR darbojas saskaņā ar operācijas norādēm un uzdevumiem, kas noteikti Padomes apstiprinātajos operatīvās plānošanas dokumentos.
               3.   EUCAP NESTOR neveic nekādas izpildfunkcijas.”;

               3)

               lēmuma 4. pantu groza šādi:

                           a)

                           panta 2. punktu aizstāj ar šādu:
                           “2.   EUCAP NESTOR struktūra ir veidota saskaņā ar tās plānošanas dokumentiem.”;

                           b)

                           panta 3. punktu svītro;

               4)

               lēmuma 6. pantu groza šādi:

                           a)

                           pantā iekļauj šādu punktu:
                           “1.a   Misijas vadītājs ir EUCAP NESTOR pārstāvis tās darbības zonā. Misijas vadītājs EUCAP NESTOR personāla locekļiem, par kuriem viņš ir vispārēji atbildīgs, var deleģēt pārvaldības uzdevumus personāla un finanšu lietās.”;

                           b)

                           panta 4. punktu svītro;

                           c)

                           panta 8. punktu svītro;

               5)

               lēmuma 7. panta 4. punktu aizstāj ar šādu:
               “4.   Starptautiskā un vietējā personāla nodarbināšanas kārtību un tiesības un pienākumus nosaka līgumos, ko noslēdz starp EUCAP NESTOR un attiecīgo personāla locekli.”;

               6)

               lēmuma 11. panta 5. punktu aizstāj ar šādu:
               “5.   Misijas vadītājs nodrošina ES klasificētas informācijas aizsardzību saskaņā ar Padomes Lēmumu 2013/488/ES. (2)

                  (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).”;"

               7)

               lēmumā iekļauj šādu pantu:
               “12.a pants
               Juridiski pasākumi

                  EUCAP NESTOR ir tiesībspēja un rīcībspēja veikt pakalpojumu un piegāžu iepirkumus, slēgt līgumus un administratīvas vienošanās, nodarbināt personālu, turēt bankas kontus, iegādāties un atsavināt aktīvus, izpildīt savas saistības un būt par pusi tiesas procesos, ja tas vajadzīgs, lai īstenotu šo lēmumu.”;

               8)

               lēmuma 13. pantu aizstāj ar šādu:
               “13. pants
               Finanšu noteikumi
               1.   Finanšu atsauces summa, kas paredzēta, lai ar EUCAP NESTOR saistītos izdevumus segtu laikposmā no 2012. gada 16. jūlija līdz 2013. gada 15. novembrim, ir EUR 22 880 000.
               Finanšu atsauces summa, kas paredzēta, lai ar EUCAP NESTOR saistītos izdevumus segtu laikposmā no 2013. gada 16. novembra līdz 2014. gada 15. oktobrim, ir EUR 11 950 000.
               2.   Visus izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Iepirkuma līgumu konkursos var piedalīties trešo valstu un uzņēmējvalsts valstspiederīgie. Pēc tam, kad Komisija to apstiprina, EUCAP NESTOR var noslēgt tehniskus nolīgumus ar dalībvalstīm, uzņēmējvalsti, iesaistītām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUCAP NESTOR vajadzībām.
               3.   EUCAP NESTOR ir atbildīga par sava budžeta izpildi. Šajā nolūkā EUCAP NESTOR paraksta vienošanos ar Komisiju.
               4.   Neskarot pastāvošos noteikumus par EUCAP NESTOR un tā personāla statusu, EUCAP NESTOR ir atbildīga par jebkurām prasībām un saistībām, kas rodas, īstenojot pilnvaras no 2014. gada 16. jūlija, izņemot jebkādas prasības, kas ir saistītas ar smagiem misijas vadītāja pārkāpumiem, par kuriem misijas vadītājs ir atbildīgs.
               5.   Finanšu noteikumu īstenošana neskar 4., 5. un 6. pantā paredzēto komandķēdi un EUCAP NESTOR operacionālās vajadzības, tostarp aprīkojuma savietojamību un tās grupu sadarbspēju.
               6.   Izdevumi ir atbilstīgi no 2012. gada 16. jūlija.”;

               9)

               lēmumā iekļauj šādu pantu:
               “13.a pants
               Projektu vienība
               1.   Lai EUCAP NESTOR varētu apzināt un īstenot projektus, tai ir projektu vienība. Jomās, kas ir saistītas ar EUCAP NESTOR, un lai palīdzētu sasniegt tās mērķus, EUCAP NESTOR vajadzības gadījumā sekmē projektus, ko dalībvalstis un trešās valstis īsteno pašas, un sniedz konsultācijas par tiem.
               2.   EUCAP NESTOR ir pilnvarota vērsties pie dalībvalstīm vai trešām valstīm pēc finanšu ieguldījuma, lai īstenotu projektus, par kuriem ir apzināts, ka tie konsekventi papildina EUCAP NESTOR citas darbības, ja projekts ir:

                           a)

                           ir paredzēts ar šo lēmumu saistītajā finanšu pārskatā; vai

                           b)

                           pilnvaru termiņa laikā tiek iekļauts finanšu pārskatā, veicot tajā grozījumu pēc misijas vadītāja pieprasījuma.

                  EUCAP NESTOR ar minētajām valstīm noslēdz vienošanos, kurā jo īpaši nosaka konkrētas procedūras jautājumu risināšanai saistībā ar jebkādām trešo personu sūdzībām par kaitējumu, kuru nodarījusi EUCAP NESTOR darbība vai bezdarbība, lietojot minēto valstu piešķirtos līdzekļus. Līdzekļu devējas valstis nekādā gadījumā nevar uzskatīt, ka par EUCAP NESTOR darbību vai bezdarbību minēto valstu piešķirto līdzekļu izmantošanā ir atbildīga Savienība vai AP.
               3.   PDK apstiprina finansiālā ieguldījuma, ko projektu vienībai sniedz trešās valstis, pieņemšanu.”;

               10)

               lēmuma 15. pantā atsauci uz “Lēmumu 2011/292/ES” aizstāj ar atsauci uz “Lēmumu 2013/488/ES”;

               11)

               lēmuma 16. panta otro daļu aizstāj ar šādu:
               “To piemēro līdz 2016. gada 12. decembrim.”.

         2. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2014. gada 16. jūlija.

      Briselē, 2014. gada 22. jūlijā

            Padomes vārdā –

            priekšsēdētāja

         C. ASHTON

      (1)  OV L 187, 17.7.2012., 40. lpp.


title: Komisijas lēmums (1999. gada 25. februāris) par procedūrām, ar kurām Eiropas Komisijas ierēdņiem un darbiniekiem var ļaut piekļuvi klasificētai informācijai, kas ir Komisijas rīcībā (izsludināts ar dokumenta numuru C(1999) 423)

text:
Svarīgs juridisks paziņojums

|

31999D0218

Oficiālais Vēstnesis L 080 , 25/03/1999 Lpp. 0022 - 0024

		Komisijas lēmums(1999. gada 25. februāris)par procedūrām, ar kurām Eiropas Komisijas ierēdņiem un darbiniekiem var ļaut piekļuvi klasificētai informācijai, kas ir Komisijas rīcībā(izsludināts ar dokumenta numuru C(1999) 423)(1999/218/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu, un jo īpaši tā 162. panta 2. punktu,tā kā Līgums par Eiropas Savienību ieviesa kopēju ārpolitiku un drošības politiku, ietverot visus jautājumus saistībā ar Eiropas Savienības drošību, tostarp iespējamo kopējās aizsardzības politikas noteikšanu, kas nākotnē varētu radīt kopēju aizsardzību;tā kā saskaņā ar minētā Līguma J.4 pantu Rietumeiropas Savienība (RES) ir Eiropas Savienības attīstības sastāvdaļa, kas prasa, lai RES izstrādātu un īstenotu Savienības lēmumus un rīcības, kas ir saistītas ar aizsardzību;tā kā Savienības kopējā drošības politika var tikt turpmāk izstrādāta pēc Amsterdamas Līguma stāšanās spēkā; tā kā Eiropas Savienība veiks pasākumus saskaņā ar Protokolu Nr. 1 par jauno 17. pantu Līgumā par Eiropas Savienību, lai sekmētu sadarbību Eiropas Savienības un RES starpā;tā kā saskaņā ar J.9 pantu Līgumā par Eiropas Savienību Komisija ir pilnībā saistīta ar darbu, ko veic kopējās ārpolitikas un drošības politikas jomā; tā kā Komisija atbilstoši saņem un sagatavo dokumentus ar klasificētu informāciju, kuras izpaušana varētu kaitēt Eiropas Savienības, Kopienas un tās dalībvalstu interesēm, kā arī starptautisko organizāciju, piemēram, RES un NATO, interesēm;tā kā ar 1994. gada 30. novembra Lēmumu C(94) 3282 Komisija pieņēma Lēmumu par drošības pasākumiem, ko piemēro klasificētai informācijai, kuru sagatavo vai nosūta saistībā ar Eiropas Savienības darbībām;tā kā saskaņā ar minētā Lēmuma 6. panta 3. punktu no RES vai NATO saņemto informāciju reglamentē īpaši noteikumi;tā kā drošības noteikumiem jāattiecas ne tikai uz Komisijas rīcībā esošas klasificētas informācijas fizisku aizsardzību, bet arī uz atļaujas došanu Komisijas ierēdņiem un citiem darbiniekiem, lai varētu piekļūt šādai informācijai;tā kā būtu jāmaina atļauju izsniegšanas procedūra Komisijas ierēdņiem un citiem darbiniekiem, kuriem pienākumu dēļ un dienesta vajadzībām ir vajadzīga piekļuve šādai informācijai, un šāda piekļuve būtu jāpiešķir tikai pilnvarotām personām;tā kā lēmumus piešķirt atļauju pieņems tikai pēc tam, kad kompetentas dalībvalstu iestādes būs veikušas drošības pārbaudes;tā kā šis lēmums neskars noteikumus, kas reglamentē publisku piekļuvi Komisijas informācijai jomās, uz kurām attiecas Eiropas Kopienu dibināšanas līgums, un kas paredzēti Komisijas Lēmumā 94/90/EOTK, EK, Euratom [1];tā kā šis Lēmums neskar konkrētos drošības pasākumus, kas noteikti Padomes Regulā (Euratom) Nr. 3 (1958. gada 31. jūlijs), ar ko īsteno Eiropas Atomenerģijas kopienas dibināšanas līguma 24. pantu [2];tā kā saskaņā ar EK Līguma 5. pantu dalībvalstīm ir jāveicina tas, ka iestādes izpilda pienākumus, kas tām ir saistoši saskaņā ar Līgumiem; tā kā dalībvalstu iestādēm ir saistoši sadarboties ar Komisiju, lai saglabātu augsta līmeņa aizsardzību un atbilstīgi veiktu drošības pārbaudi, kā noteikts šajā lēmumā,IR PIEŅĒMUSI ŠĀDU LĒMUMU.1. pants1. Saskaņā ar Komisijas 1994. gada 30. novembra Lēmumu C(94) 3282, kā arī tādēļ, ka Komisija pilnībā iesaistās Savienības kopējās drošības politikas sagatavošanā un ieviešanā, vienīgās personas, kurām ir atļauts piekļūt Komisijas rīcībā esošajai klasificētajai informācijai, ir Komisijas ierēdņi un citi darbinieki vai visas personas, kuras strādā Komisijā, kurām darba pienākumu un dienesta prasību dēļ vajag zināt vai izmantot šādu informāciju.2. Lai piekļūtu informācijai, kas ir klasificēta kā "stingri slepena", "slepena" un "konfidenciāla", 1. punktā minētajām personām ir jābūt pilnvarotām saskaņā ar 2. pantu.3. Atļauju piešķir tikai tām personām, kurām dalībvalstu kompetentās iestādes ir veikušas drošības pārbaudi saskaņā ar 3. pantā noteikto procedūru.2. pants1. Komisija piešķir 1. pantā minētās atļaujas pēc dalībvalstu kompetento iestāžu atzinuma saņemšanas, pamatojoties uz pārbaudēm, kas veiktas saskaņā ar 3. un 4. pantu.2. Atļauja, kas ir derīga piecus gadus, nedrīkst pārsniegt to pienākumu termiņu, uz kuru pamata to piešķīra. Komisija to var atjaunot saskaņā ar 1. punktā minēto procedūru.Komisija var anulēt atļauju jebkurā laikā. Visi lēmumi anulēt atļauju ir jādara zināmi attiecīgajai personai, kura var lūgt, lai to uzklausa Komisijas drošības dienesta vadītājs un kompetentā valsts iestāde.3. Izņēmuma kārtā, ja to prasa dienests, Komisija, pēc paziņojuma nosūtīšanas valsts kompetentajām iestādēm un ar nosacījumu, ka tās mēneša laikā nesniedz atbildi, var piešķirt pagaidu atļauju uz laiku, kas nepārsniedz trīs mēnešus, līdz 3. pantā minētās pārbaudes rezultātiem.3. pants1. Drošības pārbaudes mērķis ir konstatēt, ka nav iebildumu, ka persona iegūst piekļuvi Komisijas rīcībā esošajai klasificētajai informācijai.2. Drošības pārbaudes ar attiecīgo personu atbalstu un pēc Komisijas lūguma veic tās dalībvalsts kompetentās iestādes, kuras pilsonis pretendē iegūt atļauju. Ja attiecīgā persona dzīvo citas dalībvalsts teritorijā, attiecīgās valsts iestādes var nodrošināt sadarbību ar dzīvesvietas dalībvalsts iestādēm.3. Veicot pārbaudes procedūru, attiecīgajai personai ir jāaizpilda personas informācijas veidlapa.4. Pieprasījumā Komisija sīkāk norāda klasificētās informācijas veidu un līmeni, kas jādara pieejams attiecīgajai personai, lai valsts kompetentās iestādes varētu veikt pārbaudes procedūru un sniegt atzinumu par atbilstīgo piešķiramās atļaujas līmeni.5. Uz visu drošības pārbaudes procedūru kopā ar iegūtajiem rezultātiem attiecas atbilstīgas tiesību normas, kas ir spēkā attiecīgajā dalībvalstī, tostarp tiesību normas par pārsūdzēšanu.4. pants1. Ja dalībvalsts kompetentās iestādes sniedz pozitīvu atzinumu, Komisija var piešķirt attiecīgajai personai atļauju saskaņā ar 2. pantu.2. Valsts kompetento iestāžu negatīvu atzinumu dara zināmu attiecīgajai personai, kura var lūgt, lai to uzklausa Komisija. Ja Komisija uzskata par vajadzīgu, tā var lūgt valsts kompetentajām iestādēm veikt visu iespējamo turpmāko lietas noskaidrošanu. Ja negatīvu atzinumu apstiprina, atļauju nepiešķir.5. pantsVisas personas, kurām ir piešķirta atļauja 2. panta izpratnē, atļaujas piešķiršanas laikā un turpmāk regulāri saņem visas vajadzīgās instrukcijas par klasificētas informācijas aizsargāšanu un šādas aizsardzības nodrošināšanas līdzekļiem. Šādas personas paraksta deklarāciju par instrukciju saņemšanu un apņemas tās ievērot.6. pantsAr šo atceļ 1. panta 2. punktu un 10. līdz 13. pantu 1994. gada 30. novembra Lēmumā C(94) 3282 par drošības pasākumiem, ko piemēro klasificētai informācijai, ko sagatavo vai nosūta saistībā ar Eiropas Savienības darbībām. Ar šo lēmumu piešķirtās atļaujas saglabā spēku to laiku, uz kuru tās izdotas, bet ne ilgāk kā piecus gadus no dienas, kad tās tika piešķirtas, izņemot, ja tās nav bijušas iepriekš anulētas saskaņā ar 2. panta 2. punktu.7. pantsŠis lēmums stājas spēkā tā pieņemšanas dienā.Briselē, 1999. gada 25. februārīKomisijas vārdā —priekšsēdētājsJacques Santer[1] OV L 46, 18.2.1994., 58. lpp.[2] OV 17, 6.10.1958., 406./58. lpp.--------------------------------------------------


title: Eiropas Datu aizsardzības uzraudzītāja Lēmums (2015. gada 3. decembris) par datu aizsardzības ētisko aspektu ārējās padomdevēju grupas (“Ētikas padomdevēju grupa”) izveidi

text:
               28.1.2016

               LV

               Eiropas Savienības Oficiālais Vēstnesis

               C 33/1

         EIROPAS DATU AIZSARDZĪBAS UZRAUDZĪTĀJA LĒMUMS
   (2015. gada 3. decembris)
   par datu aizsardzības ētisko aspektu ārējās padomdevēju grupas (“Ētikas padomdevēju grupa”) izveidi
   (2016/C 33/01)
   EIROPAS DATU AIZSARDZĪBAS UZRAUDZĪTĀJS,
   ņemot vērā Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (1) un jo īpaši tās 41. panta 2. punktu un 46. panta e) punktu,
   tā kā:

               (1)

               Ar Eiropas Savienības Pamattiesību hartas 7. un 8. pantu, kā arī Līguma par Eiropas Savienības darbību 16. pantu tiek garantēta privātās un ģimenes dzīves neaizskaramība un personas datu aizsardzība.

               (2)

               Regulas (EK) Nr. 45/2001 41. panta 2. punkta otrajā teikumā noteikts, ka Eiropas Datu aizsardzības uzraudzītājs (EDAU) atbild par padomu sniegšanu ES iestādēm un struktūrām un datu subjektiem visās lietās, kas attiecas uz personas datu apstrādi.

               (3)

               Kā izklāstīts 2012. gada 17. decembrī pieņemtā Eiropas Datu aizsardzības uzraudzītāja reglamenta (2) 38. panta 1. punktā, saskaņā ar Regulas (EK) Nr. 45/2001 46. panta e) punktu EDAU pienākums ir vērot informācijas un komunikāciju tehnoloģiju attīstību un noteikt jaunās tendences ar iespējamu ietekmi uz datu aizsardzību.

               (4)

               Jaunākās tehnoloģijas, piemēram, lielo datu skaitļošana un datormācīšanās, sniedz iespēju iegūt un izmantot personas datus arvien necaurredzamākos un sarežģītākos veidos, un tādējādi rodas būtisks privātuma un cilvēka cieņas apdraudējums.

               (5)

               EDAU mērķis ir veicināt atklātu, ar informāciju pamatotu diskusiju par digitālo ētiku, lai ES varētu apzināties ieguvumus, ko tehnoloģija sniedz sabiedrībai un ekonomikai, un vienlaikus tiktu pastiprinātas fizisku personu tiesības un brīvības, īpaši to tiesības uz privātumu un datu aizsardzību.

               (6)

               EDAU 2015. gada 11. septembra atzinumā “Virzībā uz jaunu digitālo ētiku – dati, cieņa un tehnoloģija” ir paziņots par Ētikas padomdevēju grupas izveidi,

         IR PIEŅĒMIS ŠO LĒMUMU.
   1. pants
   Priekšmets
   1.   Tiek izveidota datu aizsardzības ētisko aspektu ārējā padomdevēju grupa (“Ētikas padomdevēju grupa”, turpmāk “Padomdevēju grupa”).
   2.   Padomdevēju grupas locekļus ieceļ uz laiku no 2016. gada 1. februāra līdz 2018. gada 31. janvārim.
   2. pants
   Uzdevumi
   1.   Padomdevēju grupa:

               a)

               analizē datu aizsardzības ētiskos aspektus;

               b)

               pēc pieprasījuma sniedz ieteikumus EDAU;

               c)

               sniedz ieteikumus par pētījumiem, veicinot starpnozaru sadarbību;

               d)

               sagatavo vismaz divus publiskus ziņojumus;

               e)

               attiecīgā gadījumā iesaista savā darbā citus ekspertus pastāvīgai vai ad hoc sadarbībai, jo īpaši, ja citi eksperti var sniegt papildu zināšanas un pieredzi, kādu nav Padomdevēju grupai, tostarp pieredzi medicīnas, veselības aizsardzības, finanšu, enerģētikas, politiskās pārvaldības, policijas un drošības jomā;

               f)

               iepazīstina ar pieņēmumiem kritisku mērķauditoriju un salīdzina Padomdevēju grupas apsvērumu rezultātus ar citu praktiķu pieredzi.

         2.   Padomdevēju grupas nodevumu pamatā ir plaša un stabila zināšanu bāze, empīriski pierādījumi un rūpīga pārbaude.
   3.   Ar Padomdevēju grupas darba rezultātiem EDAU iepazīstina plašu mērķauditoriju darbsemināru vai konferenču ietvaros.
   3. pants
   Konsultācijas
   EDAU var saņemt konsultācijas no Padomdevēju grupas jebkurā jautājumā, kas saistīts ar datu aizsardzības ētiskajiem aspektiem.
   4. pants
   Locekļi – iecelšana
   1.   Padomdevēju grupā ir ne vairāk kā sešas prominentas personas ar apliecinātiem sasniegumiem analīzē un pētniecībā jomās, kas saistītas ar datu aizsardzības ētiskajiem aspektiem.
   2.   Locekļus ieceļ kā privātpersonas.
   3.   Locekļi darbojas pilnīgi neatkarīgi un neatrodas faktiskā vai potenciālā interešu konfliktā, ko radītu saiknes ar publiskām vai privātām organizācijām, kurām ir politiska vai ekonomiska ieinteresētība Padomdevēju grupas darbā vai secinājumos.
   4.   Lai privātpersonu ieceltu par locekli, tai var būt jādeklarē līdzšinējās un pašreizējās saiknes ar 3. punktā minētajām organizācijām, ja tas nepieciešams, lai novērstu interešu konfliktus.
   5. pants
   Darbība
   1.   Padomdevēju grupa ievēl priekšsēdētāju no tās locekļu vidus.
   2.   Padomdevēju grupa tiekas klātienes sanāksmēs, un papildus tā var apspriesties videokonferencēs vai izmantojot citas atbilstošas sakaru tehnoloģijas.
   3.   Vienojoties ar Padomdevēju grupu, EDAU var pieaicināt ekspertus, kas nav grupas locekļi, bet ir kvalificēti pastāvīgai vai ad hoc dalībai Padomdevēju grupas darbā.
   4.   Priekšsēdētājs var arī uzaicināt novērotājus apmeklēt noteiktus grupas pasākumus.
   5.   Grupas locekļiem, kā arī pieaicinātajiem ekspertiem un novērotājiem jāievēro pienākums glabāt dienesta noslēpumu, kā noteikts Regulas (EK) Nr. 45/2001 45. pantā. Priekšsēdētājs regulāri informē EDAU par grupas darbu.
   6. pants
   EDAU pienākumi
   1.   EDAU ieceļ Padomdevēju grupas locekļus pēc uzaicinājuma izteikt ieinteresētību, pamatojoties uz priekšatlases komitejas ieteikumiem.
   2.   EDAU nodrošina Padomdevēju grupas sekretariātu. Par grupas sekretāru norīko EDAU amatpersonu.
   3.   EDAU pieņem Padomdevēju grupas pilnvaras un reglamentu.
   4.   EDAU īpašā savas tīmekļa vietnes sadaļā publisko visu attiecīgo informāciju par Padomdevēju grupas darbu.
   7. pants
   Sanāksmju izdevumi
   1.   Padomdevēju grupas locekļi par sniegtajiem pakalpojumiem nesaņem atalgojumu.
   2.   Ceļa un uzturēšanās izdevumus, kas radušies grupas pasākumu dalībniekiem, kompensē Eiropas Datu aizsardzības uzraudzītājs.
   3.   Ar tādiem pašiem nosacījumiem kompensāciju var izmaksāt pieaicinātajiem ekspertiem un novērotājiem, ja Padomdevēju grupas sekretārs apstiprina, ka to dalībai ir pieejami budžeta līdzekļi.
   8. pants
   Publiska piekļuve dokumentiem un personas datu apstrāde
   1.   Sabiedrībai ir piekļuve Padomdevēju grupas sagatavotajiem dokumentiem saskaņā ar principiem, kas izklāstīti Eiropas Parlamenta un Padomes 2001. gada 30. maija Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (3).
   2.   Personas datus EDAU vāc, apstrādā un publicē saskaņā ar Regulu (EK) Nr. 45/2001.
   9. pants
   Stāšanās spēkā
   Šie noteikumi stājas spēkā nākamajā dienā pēc to parakstīšanas, un tos publicē Eiropas Savienības Oficiālajā Vēstnesī.

      Briselē, 2015. gada 3. decembrī

            Eiropas datu aizsardzības uzraudzītājs

         Giovanni BUTTARELLI

      (1)  OV L 8, 12.1.2001., 1. lpp.

      (2)  OV L 273, 15.10.2013., 41. lpp.

      (3)  OV L 145, 31.5.2001., 43. lpp.


title: 2011/609/ES: Eiropas Parlamenta Lēmums ( 2011. gada 10. maijs ) par Eiropas Kopuzņēmuma ITER un kodolsintēzes enerģētikas attīstības vajadzībām kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/241

         EIROPAS PARLAMENTA LĒMUMS
   (2011. gada 10. maijs)
   par Eiropas Kopuzņēmuma ITER un kodolsintēzes enerģētikas attīstības vajadzībām kontu slēgšanu attiecībā uz 2009. finanšu gadu
   (2011/609/ES)
   EIROPAS PARLAMENTS,

               —

               ņemot vērā Eiropas Kopuzņēmuma ITER un kodolsintēzes enerģētikas attīstības vajadzībām 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Kopuzņēmuma ITER un kodolsintēzes enerģētikas attīstības vajadzībām gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (3), un jo īpaši tā 5. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0131/2011),

               1.

               apstiprina Eiropas Kopuzņēmuma ITER un kodolsintēzes enerģētikas attīstības vajadzībām kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Kopuzņēmuma ITER un kodolsintēzes enerģētikas attīstības vajadzībām direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 22. lpp.

      (2)  OV L 248, 16.9.2002., 1. lpp.

      (3)  OV L 90, 30.3.2007., 58. lpp.

      (4)  OV L 357, 31.12.2002., 72. lpp.


title: Padomes Lēmums 2003/543/KĀDP (2003. gada 21. jūlijs) par Vienotās rīcības 2002/589/KĀDP īstenošanu saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas Dienvidamerikā un Karību jūras valstīs apkarošanā

text:
Svarīgs juridisks paziņojums

|

32003D0543

Oficiālais Vēstnesis L 185 , 24/07/2003 Lpp. 0059 - 0060

		Padomes Lēmums 2003/543/KĀDP(2003. gada 21. jūlijs)par Vienotās rīcības 2002/589/KĀDP īstenošanu saistībā ar Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas Dienvidamerikā un Karību jūras valstīs apkarošanāEIROPAS SAVIENĪBAS PADOME,ņemot vērā 2002. gada 12. jūlija Vienoto rīcību 2002/589/KĀDP par Eiropas Savienības ieguldījumu kājnieku ieroču un vieglo ieroču destabilizējošas uzkrāšanās un izplatīšanas apkarošanā [1], un jo īpaši tās 6. pantu saistībā ar Līguma par Eiropas Savienību 23. panta 2. punkta otro ievilkumu,tā kā:(1) Ar Padomes Lēmumu 2001/200/KĀDP [2] Eiropas Savienība nolēma sniegt ieguldījumu nekontrolētas kājnieku ieroču un vieglo ieroču uzkrāšanās un izplatīšanas apkarošanā, kas apdraud mieru un drošību un samazina noturīgas attīstības iespējas cita starpā Dienvidamerikā un Karību jūras reģionā. Saskaņā ar šo lēmumu Eiropas Savienības sniegtais ieguldījums Apvienoto Nāciju Organizācijas Reģionālajā centrā Dienvidamerikas un Karību jūras valstu mieram, atbruņošanai un attīstībai (UN-LiREC), kas darbojas Apvienoto Nāciju Organizācijas Atbruņošanas lietu departamenta (ALD) vārdā, ir palīdzējis nodrošināt sagatavošanas pasākumus un uzsākt īstenot atsevišķus pasākumus nekontrolētas kājnieku ieroču un vieglo ieroču uzkrāšanās un izplatīšanas apkarošanas jomā. Lai šos pasākumus būtu iespējams turpināt, UN-LiREC un ALD ir lūgušas Eiropas Savienībai papildu palīdzību.(2) Tiecoties sasniegt Vienotās rīcības 2002/589/KĀDP 1. pantā izvirzītos mērķus, Eiropas Savienība paredz darbību pēc vajadzības attiecīgos starptautiskos forumos un reģionālā līmenī, lai sniegtu palīdzību ar starptautisku organizāciju, programmu un aģentūru, kā arī ar reģionālu pasākumu starpniecību.(3) UN-LiREC, kas ALD vārdā darbojas kā reģionāla šaujamieroču, munīcijas un sprāgstvielu iznīcināšanas iestāde Dienvidamerikā un Karību jūras valstīs, vispārējais mērķis ir sniegt šā reģiona valstīm palīdzību reģionālo nolīgumu un noteikumu īstenošanā un saskaņotas pieejas nelikumīgas šaujamieroču tirdzniecības novēršanas izveidē, kā arī ar vairāku specifisku projektu palīdzību uzlabotu reģiona potenciālu un iespējas.(4) Dažādo UN-LiREC projektu mērķis ir apmācīt tiesībaizsardzības augstskolu mācībspēkus, izveidot aprīkojumu legālās šaujamieroču tirdzniecības kontroles uzlabošanai, novērst un apkarot nelegālu šaujamieroču tirdzniecību Dienvidamerikā un Karību jūras valstīs, veicināt lieko ieroču iznīcināšanu un krājumu apsaimniekošanu, kā arī atbalstīt parlamentāriešu centienus pilnveidot tiesību aktus, kas attiecas uz šaujamieročiem, munīciju un sprāgstvielām.(5) Šo projektu pasākumus veic UN-LiREC un Amerikas valstu organizācija sadarbībā ar citām iestādēm.(6) Komisija ir piekritusi, ka tai uztic šī lēmuma īstenošanu.(7) Eiropas Savienība tādēļ ir paredzējusi piedāvāt turpināt finansiālu palīdzību UN-LiREC pasākumiem saskaņā ar Vienotās rīcības 2002/589/KĀDP II sadaļu.(8) Komisija nodrošinās pietiekamu pārredzamību attiecībā uz Eiropas Savienības ieguldījumu šajos projektos, tostarp ar attiecīgu UN-LiREC veiktu pasākumu palīdzību,IR PIEŅĒMUSI ŠO LĒMUMU.1. pants1. Eiropas Savienība sniedz ieguldījumu kājnieku ieroču un vieglo ieroču destabilizējošas uzkrāšanās un izplatīšanas Dienvidamerikā un Karību jūras valstīs apkarošanā, turpinot atbalstīt UN-LiREC plānotos pasākumus.2. Šajā sakarā Eiropas Savienība sniedz finansiālu atbalstu Apvienoto Nāciju Organizācijas Atbruņošanas lietu departamentam (ALD), kura vārdā darbojas UN-LiREC, projektiem, kuru mērķis ir apmācīt tiesībaizsardzības augstskolu mācībspēkus (instruktorus), izstrādājot noteiktus mācību kursus un imitācijas mācības, izveidot aprīkojumu, lai uzlabotu legālās šaujamieroču tirdzniecības kontroli, novērst un apkarot nelegālu šaujamieroču tirdzniecību Dienvidamerikā un Karību jūras valstīs, veicināt lieko ieroču iznīcināšanu un krājumu apsaimniekošanu, kā arī atbalstīt parlamentāriešu centienus pilnveidot tiesību aktus, kas attiecas uz šaujamieroču, munīcijas un sprāgstvielu kontroles mehānismiem.3. Šī lēmuma īstenošana ir uzticēta Komisijai. Tālab Komisija ar ALD, kura vārdā darbojas UN-LiREC, noslēdz finansēšanas līgumu par dotācijas veidā piešķirtā Eiropas Savienības ieguldījuma izmantošanu. Noslēdzamais finansēšanas līgums paredzēs, ka UN-LiREC, ALD un UN-LiREC partneri atbilstīgi projekta mērogam nodrošina pārredzamību attiecībā uz Eiropas Savienības ieguldījumu šajos projektos.2. pants1. Bāzes finansējums 1. pantā minētajam mērķim ir EUR 700000.2. To izdevumu pārvaldību, ko finansē ar 1. punktā noteikto summu, veic saskaņā ar Kopienas procedūrām un noteikumiem, kas piemērojami Eiropas Savienības vispārējam budžetam.3. pantsKomisija iesniedz regulārus ziņojumus par šī lēmuma īstenošanu attiecīgajām Padomes struktūrām saskaņā ar Vienotās rīcības 2002/589/KĀDP 9. panta 1. punktu. Šī informācija jo īpaši balstīsies uz regulāriem ziņojumiem, kas jānodrošina UN-LiREC/ALD saskaņā ar to līgumattiecībām ar Komisiju, kā noteikts 1. pantā.4. pants1. Šis lēmums stājas spēkā 2003. gada 1. augustā; no šā datuma ir pieejami līdzekļi ar šo rīcību saistīto izdevumu segšanai. Tā spēkā esamības termiņš beidzas 2004. gada 31. jūlijā.2. Šo lēmumu pārskata 10 mēnešus pēc tā pieņemšanas datuma.5. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 21. jūlijāPadomes vārdā —priekšsēdētājsF. Frattini[1] OV L 191, 19.7.2002., 1. lpp.[2] OV L 72, 14.3.2001., 1. lpp.--------------------------------------------------


title: Komisijas lēmums (2003. gada 25. marts), ar ko izveido padomdevēju grupu Ekspertu grupa jautājumos par cilvēku tirdzniecību

text:
Svarīgs juridisks paziņojums

|

32003D0209

Oficiālais Vēstnesis L 079 , 26/03/2003 Lpp. 0025 - 0027

		Komisijas lēmums(2003. gada 25. marts),ar ko izveido padomdevēju grupu "Ekspertu grupa jautājumos par cilvēku tirdzniecību"(2003/209/EK)EIROPAS KOPIENU KOMISIJA,ņemot vērā Līgumu par Eiropas Savienību,tā kā:(1) Savienība uztur un attīsta Savienību kā brīvības, drošības un tiesiskuma telpu.(2) Brīvības, drošības un tiesiskuma telpā Savienība pilsoņiem nodrošina augsta līmeņa drošību. Šis mērķis tiek sasniegts, novēršot un apkarojot organizēto un cita veida noziedzību, īpaši cilvēku tirdzniecību un pārkāpumus pret bērniem.(3) Saskaņā ar Eiropas Savienības Pamattiesību hartas 5. panta 3. punktu cilvēku tirdzniecība ir aizliegta.(4) Cilvēku tirdzniecība, kā to definē Padomes Pamatlēmums 2002/629/TI (2002. gada 19. jūlijs) par cilvēku tirdzniecības apkarošanu, ir smags noziegums, kas ietver cilvēka pamattiesību un cilvēka cieņas pārkāpumus un kura apkarošanā nepieciešama daudznozaru pieeja, kas vērstos pret visu tirdzniecības ķēdi, kas ietver gan izcelsmes, gan tranzīta, gan galamērķa valstis.(5) Eiropadome savā 1999. gada 15. un 16. oktobra sanāksmē Tamperē aicināja novērst cilvēku visu veidu tirdzniecību. 2002. gada 21. un 22. jūnija sanāksmē Seviļā Eiropadome pauda, ka nepieciešama apņēmīga rīcība cilvēku tirdzniecības apkarošanā.(6) Briseles deklarācija kā gala rezultāts "Eiropas Konferencei par cilvēku tirdzniecības novēršanu un apkarošanu – 21. gadsimta pasaules izaicinājums", kas notika no 2002. gada 18. līdz 20. septembrim, ietver pielikumu ar ieteikumiem, standartiem un labāko praksi un pauž nepieciešamību Komisijai izveidot ekspertu grupu jautājumos par cilvēku tirdzniecību.(7) Šai ekspertu grupai būtu jāveic būtisks ieguldījums turpmākā cilvēku tirdzniecības novēršanas un apkarošanas attīstībā un jānodrošina Komisijai iespēja iegūt atzinumus par jebkuru Komisijas iniciatīvu saistībā ar cilvēku tirdzniecību.(8) Tāpēc jāizveido šāda ekspertu grupa, jānosaka tās pilnvaru termiņš un jāorganizē tās pārvalde,IR PIEŅĒMUSI ŠO LĒMUMU.1. pantsPriekšmets1. Ar šo tiek izveidota padomdevēja grupa ar nosaukumu "Ekspertu grupa jautājumos par cilvēku tirdzniecību", kas turpmāk tiek dēvēta par ekspertu grupu.2. Ekspertu grupa sastāv no kvalificētām personām, kas ir kompetentas izskatīt jautājumus saistībā ar cilvēku tirdzniecību. Šāda kompetence balstās uz pieredzi, kas iegūta, darbojoties ES dalībvalstu un kandidātvalstu pārvalžu un starpvaldību, starptautisku un nevalstisku organizāciju labā, kas ir iesaistītas cīņā pret cilvēku tirdzniecību, vai veicot akadēmiskus pētījumus valsts vai privātās universitātēs vai institūtos.2. pantsUzdevums1. Komisija var apspriesties ar ekspertu grupu par jebkuru jautājumu saistībā ar cilvēku tirdzniecību.2. Ekspertu grupa iesniedz Komisijai atzinumus vai ziņojumus pēc tās pieprasījuma vai pēc pašas iniciatīvas, ņemot vērā Briseles deklarācijā norādītos ieteikumus.3. Deviņu mēnešu laikā pēc grupas izveidošanas iesniedzams ekspertu grupas ziņojums, kas balstīts uz šiem ieteikumiem, lai palīdzētu Komisijai izstrādāt tālākus konkrētus priekšlikumus Eiropas līmenī.3. pantsSastāvs1. Ekspertu grupā ir 20 locekļu.2. Ekspertu grupas locekļi ir personas ar pieredzi cīņā pret cilvēku tirdzniecību, kas iegūta, darbojoties:a) ES dalībvalstu pārvaldēs (septiņi locekļi);b) kandidātvalstu pārvaldēs (četri locekļi);c) starpvaldību, starptautiskās vai nevalstiskās organizācijās, kas darbojas Eiropas līmenī un var dokumentāri pierādīt pieredzi un kompetenci cilvēku tirdzniecības jomā (deviņi locekļi).Personas ar pieredzi, kas iegūta, veicot akadēmiskus pētījumus valsts vai privātās universitātēs, vai institūtos ES dalībvalstīs, arī var kļūt par ekspertu grupas locekļiem, ja viņus iesaka iepriekš minētās puses.3. Ekspertu grupā ietilpst vismaz 40 % katra dzimuma locekļu.4. Locekļus ieceļ kā neatkarīgus ekspertus, un viņi nepārstāv valstis vai organizācijas, kuru labā tie strādā.4. pantsIecelšana1. Locekļus ieceļ Komisija, balstoties uz objektīviem atzītas kompetences un pieredzes kritērijiem. Komisija locekļus ieceļ no saraksta, kurā iekļautas visas personas, ko ieteikušas:a) ES dalībvalstu valdības;b) kandidātvalstu valdības;c) starptautiskas, starpvaldību un nevalstiskas organizācijas, kas darbojas cilvēku tirdzniecības novēršanas un apkarošanas jomā Eiropas līmenī, un kuru cilvēku tirdzniecības apkarošanas projekti ir saņēmuši līdzfinansējumu ES programmu STOP I vai STOP II ietvaros.Katra dalībvalsts vai kandidātvalsts un katra iepriekšminētā organizācija par locekļiem var ieteikt ne vairāk kā trīs personas.2. Komisija locekļu sarakstu informācijas nolūkos publicē Eiropas Savienības Oficiālajā Vēstnesī.5. pantsAmata pilnvaru laiks1. Locekļu amata pilnvaru laiks ir viens gads. To var atjaunot.2. Amata pilnvaru laikam beidzoties, ekspertu grupas locekļi paliek amatā līdz brīdim, kamēr viņus aizstāj vai ieceļ atkārtoti.3. Locekļa amata pilnvaru laiks izbeidzas atkāpšanās vai nāves gadījumā. Šādā gadījumā locekli uz atlikušo amata pilnvaru laiku aizstāj saskaņā ar 4. pantā noteikto kārtību.4. Par veiktajiem uzdevumiem atlīdzība netiek saņemta.6. pantsDarba grupasVeicot savu uzdevumu, kā to nosaka 2. pants, ekspertu grupa var izveidot ad hoc darba grupas. Darba grupas sastāv no, maksimums, astoņiem locekļiem.7. pantsPapildu eksperti1. Ekspertu grupa var uzaicināt jebkuru personu ar īpašu kompetenci kādā darba kārtības punktā piedalīties tās darbā. Šādas personas piedalās tikai tā punkta apspriešanā, uz kuru tās ir aicinātas.2. Ekspertu grupa var uzaicināt oficiālus dalībvalstu, kandidātvalstu vai trešo valstu un starptautisku, starpvaldību un nevalstisku organizāciju pārstāvjus.8. pantsPriekšsēdētājs un prezidijs1. Ekspertu grupa ar divu trešdaļu klātesošo locekļu vairākumu no sava vidus ievēl vienu priekšsēdētāju un divus priekšsēdētāja vietniekus.2. Beidzoties priekšsēdētāja un priekšsēdētāja vietnieku amata pilnvaru laikam, viņi paliek amatā līdz brīdim, kamēr tiek aizstāti vai iecelti atkārtoti.3. Ja amata pilnvaru laiks izbeidzas priekšsēdētāja vai priekšsēdētāja vietnieku atkāpšanās vai nāves dēļ, tiek ievēlēts aizstājējs uz atlikušo amata pilnvaru laiku saskaņā ar 1. punktā noteikto kārtību.4. Priekšsēdētājs un priekšsēdētāja vietnieki veido prezidiju.5. Prezidijs sagatavo un organizē ekspertu grupas darbu.6. Prezidijs var uzaicināt jebkuras darba grupas referentus piedalīties tā sanāksmēs.9. pantsSekretariāta pakalpojumiKomisija nodrošina sekretariāta pakalpojumus ekspertu grupai, prezidijam un darba grupām.10. pantsKomisijas dienestu dalībaIeinteresēto Komisijas dienestu pārstāvji var piedalīties ekspertu grupas, prezidija un darba grupu sanāksmēs.11. pantsAtzinumi un ziņojumi1. Ekspertu grupa tās atzinumus un ziņojumus iesniedz Komisijai. Komisija var noteikt atzinuma vai ziņojuma iesniegšanas termiņu.2. Ekspertu grupas apspriedes nav pakļautas balsošanai. Ja ekspertu grupa atzinumu vai ziņojumu pieņem vienbalsīgi, tā izveido kopīgos secinājumus un pievieno tos protokolam. Ja ekspertu grupa nespēj panāk vienprātīgu vienošanos par atzinumu vai ziņojumu, tā informē Komisiju par izteiktajiem nevienprātīgajiem viedokļiem.3. Komisija var internetā publicēt jebkurus ekspertu grupas ziņojumus, atzinumus un darbus, kuri nav konfidenciāli.12. pantsSanāksmes1. Ekspertu grupa tiekas Komisijas mītnē pēc Komisijas uzaicinājuma.2. Prezidijs tiek sasaukts Komisijas mītnē pēc priekšsēdētāja iniciatīvas, vienojoties ar Komisiju.13. pantsKonfidencialitāteNeskarot EK Līguma 287. panta noteikumus, ekspertu grupas locekļi neizpauž nekādu informāciju, kuru viņi ieguvuši, strādājot ekspertu grupā vai darba grupās, gadījumos, kad Komisija viņiem paziņo, ka konkrētais atzinums vai jautājums ir konfidenciāls. Šādos gadījumos sanāksmēs var piedalīties tikai ekspertu grupas locekļi un Komisijas pārstāvji.14. pantsStāšanās spēkāŠis lēmums stājas spēkā tā publicēšanas dienā Eiropas Kopienu Oficiālajā Vēstnesī.Briselē, 2003. gada 25. martāKomisijas vārdā —Komisijas loceklisAntónio Vitorino--------------------------------------------------


title: Padomes Lēmums (2000. gada 17. jūlijs), ar kuru groza Lēmumu 1999/311/EK, ar ko apstiprina trešo posmu Eiropas sadarbības projektam augstākās izglītības jomā (Tempus III) (2000. līdz 2006. gadam)

text:
Svarīgs juridisks paziņojums

|

32000D0460

Oficiālais Vēstnesis L 183 , 22/07/2000 Lpp. 0016 - 0016

		Padomes Lēmums(2000. gada 17. jūlijs),ar kuru groza Lēmumu 1999/311/EK, ar ko apstiprina trešo posmu Eiropas sadarbības projektam augstākās izglītības jomā (Tempus III) (2000. līdz 2006. gadam)(20002/460/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 308. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],ņemot vērā Reģionu komitejas atzinumu [3],tā kā:(1) Padome ar Lēmumu 1999/331/EK [4] apstiprināja trešo posmu Eiropas sadarbības projektam augstākās izglītības jomā (Tempus III) (2000–2006).(2) Šī programma paredzēta Centrāleiropas un Austrumeiropas neasociētām valstīm, kuras ir tiesīgas saņemt ekonomisko palīdzību, pamatojoties uz Regulu (EEK) Nr. 3906/89 (Phare programma) [5] vai programmu, kurai tā jāaizstāj, un bijušās Padomju Savienības jaunajām neatkarīgajām valstīm un Mongolijai, kā paredzēts Padomes 1999. gada 29. decembra Regulā (EK, Euratom) Nr. 99/2000 par palīdzības sniegšanu partnervalstīm Austrumeiropā un Centrālāzijā [6] (kas aizstāj veco Tacis programmu).(3) Zemsvītras piezīme, kas ir iekļauta 2. pantā, nosaka, ka "pašreiz" programma attiecas uz Albāniju, Bosniju-Hercegovinu un Bijušo Dienvidslāvijas Maķedonijas Republiku.(4) Ir svarīgi nākotnē spēt attiecināt Tempus III programmu uz citām valstīm šajā reģionā, jo īpaši Horvātiju,IR PIEŅĒMUSI ŠO LĒMUMU.1. pantsLēmumu 1999/311/EK groza šādi:1. Lēmuma 2. panta pirmo daļu aizstāj ar šādu daļu:"Tempus III attiecas uz Centrāleiropas un Austrumeiropas neasociētām valstīm, kuras ir tiesīgas saņemt ekonomisko palīdzību, atbilstīgi Regulai (EEK) Nr. 3906/89 (Phare programma) vai programmai, kurai tā jāaizstāj, un bijušās Padomju Savienības jaunajām neatkarīgajām valstīm un Mongoliju, kā minēts Regulā (EK, Euratom) Nr. 99/2000 (kas aizstāj veco Tacis programmu). Šīs valstis turpmāk ir minētas kā "valstis, kurām ir tiesības piedalīties Tacis projektos"."2. Svītro 1. zemsvītras piezīmi.2. pantsŠis lēmums stājas spēkā dienā, kad tiek publicēts Eiropas Kopienu Oficiālajā Vēstnesī.Briselē, 2000. gada 17. jūlijāPadomes vārdā —priekšsēdētājsL. Fabius[1] Atzinums sniegts 2000. gada 14. jūnijā (Oficiālajā Vēstnesī vēl nav publicēts).[2] Atzinums sniegts 2000. gada 29. maijā (Oficiālajā Vēstnesī vēl nav publicēts).[3] Atzinums sniegts 2000. gada 14. jūnijā (Oficiālajā Vēstnesī vēl nav publicēts).[4] OV L 120, 8.5.1999., 30. lpp.[5] OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 1266/1999 (OV L 161, 20.6.1999., 68. lpp.).[6] OV L 12, 18.1 2000., 1. lpp.--------------------------------------------------